อายุ17ปีครับ ตอนแรกมีก้อนที่นมฝั่งขวาจับแล้วเจ็บ เลยไปหาบอกไม่ได้เป็นอะไรเลยให้ยาลดอักเสบมากินพอกินได้ซัก อาทิตย์กว่า ก้อนที่เจ็บหายเจ็บแต่มันยังเป็นก้อนอยู่เลยอยากทราบว่ามันอันตรายมั้ย
สวัสดีค่ะ การคลำได้ก้อนที่เต้านมในผู้ชาย อาจเกิดจาก1. เป็น gynecomastia หรือภาวะเต้านมโต ซึ่งจะพบได้ในผู้ชายที่กำลังที่เข้าสู่วัยรุ่น เรียกว่า นมแตกพาน โดยอาจเกิดที่เต้านมเดียว หรือทั้ง 2 ข้างก็ได้ สาเหตุเกิดจาก ในช่วงเริ่มต้นวัยรุ่นหรือ 13-14 ปี ร่างกายมีการสร้างฮอร์โมนเพศชายมากขึ้น จึงมีฮอร์โมนเพศหญิงมากขึ้นตามไปด้วย เต้านมจึงถูกกระตุ้นจากฮอร์โมนเพศหญิง จึงทำให้ขยายขนาดและทำให้คลำเป็นก้อนได้ นอกจากนี้อาจทำให้รู้สึกคัดตึง เจ็บเล็กน้อยได้ อาการเต้านมโตจากฮอร์โมนเพศนี้ จะหายไปได้เองภายใน 1-3 ปีแต่หากเลยช่วงวัยรุ่นตอนต้นไปแล้ว ภาวะเต้านมโต จะเกิดจากการมีฮอร์โมนเพศหญิงมากเกินไป เช่น การทานยาคุมกำเนิดหรือฉีดยาคุมในผู้ชายที่ต้องการเป็นผู้หญิง หรือมีโรคบางอย่างที่ทำให้มีฮอร์โมนเพศหญิงมากกว่าปกติ เช่น มีโรคอ้วน โรคตับแข็ง โรคไตเรื้อรัง ไทรอยด์เป็นพิษ เนื้องอกที่อัณฑะ เนื้องอกต่อมหมวกไต หรือเนื้องอกต่อมใต้สมอง เป็นต้น2. เป็นก้อนเนื้องอกธรรมดาของเต้านม เช่น ก้อนเนื้องอก nipple adenoma ซึ่งเป็นก้อนเนื้องอกที่สามารถพบได้ในผู้ชายบริเวณหัวนม นอกจากนี้ อาจมีโอกาสเป็นมะเร็งได้ แต่ก็พบได้น้อยอย่างยิ่งค่ะ3. มีการอักเสบติดเชื้อของเนื้อเยื่อในเต้านม หรือเป็นฝี เนื่อเยื่อจะแข็งเลยทำให้คลำเหมือนเป็นก้อนได้ และจะมีอาการเจ็บหรือปวดร่วม รวมถึงผิวหนังมีอาการบวมแดง และมีไข้ทั้งนี้ หากได้ไปพบแพทย์ แลได้ยามาทาน และอาการเจ็บหายไปแล้ว แต่ยังคงคลำได้เป็นก้อนอยู่ ก็ควรไปพบแพทย์เพื่อตรวจเพิ่มเติมต่อไปค่ะ